महाकाली अंचल
महाकाली नेपाल के चौदह अंचलों में से एक था, जो सुदूर-पश्चिमाञ्चल विकास क्षेत्र का हिस्सा हुआ करता था। महाकाली अंचल का मुख्यालय कंचनपुर जिले के भीमदत्त में स्थित था। २०१५ में हुए प्रशासनिक पुनर्गठन में नेपाल के विकास क्षेत्रों और अंचलों को विछिन्न कर समस्त जिलों को प्रदेशों में पुनर्गठित कर दिया गया, जिसके बाद से महाकाली अंचल के अंतर्गत आने वाला क्षेत्र सुदूरपश्चिम प्रदेश का हिस्सा है।